Hideo Kojima

Hideo Kojima (, s. 24. elokuuta 1963) on japanilainen videopelien suunnittelija, ohjaaja, käsikirjoittaja ja tuottaja. Hän on luonut uransa vuodesta 1986 alkaen Konami-pelitalossa, jossa hän työskenteli joulukuuhun 2015 asti.Hideo Kojiman ilmoitus Twitterissä". Haettu 16.12.2015. Tällä hetkellä Kojima toimii uudessa itsenäisessä Kojima Productions -studiossaan.Sony vahvistaa: Hideo Kojima kehittää PS4-yksinoikeuspeliä uudella studiollaan Pelaaja. Haettu 16.12.2015. Kojima tunnetaan monista menestyneistä peleistä, kuten Metal Gear -pelisarjasta, sekä kulttimainetta nauttivista Snatcher- ja Policenauts-peleistä. Hän on myös tuottanut Zone of the Enders ja Boktai-pelisarjat. Kojima toimi ensin pelinkehittäjänä Konamilla ja sittemmin Konami Computer Entertainment Japanin varatoimitusjohtajana. Hän myös johti omaa, Konamin alaista pelistudiota, Kojima Productionsia. Kojima ylennettiin vuonna 2011 Konami Digital Entertainmentin varatoimitusjohtajaksi. 15. joulukuuta 2015 Kojima ilmoitti, että hänen työsuhteensa Konamilla on päättynyt ja hän on siirtynyt uuteen itsenäiseen Kojima Productions -studioon. Hänen viimeiseksi pelikseen Konamilla jäi Metal Gear Solid V: The Phantom Pain. Hänet palkittiin vuoden 2016 The Game Awards -tilaisuudessa ”Industry Icon Awardilla”. Pelinkehittäjänä Kojima noudattaa omaleimaista ja tunnistettavaa tyyliä. Hän pureutuu peleissään moninaisiin ja laajoihin yhteiskunnallisiin ongelmiin sekä ihmiselämän kokemukseen. Parhaiten nämä ominaisuudet ovat nähtävillä Metal Gear -pelisarjan teemoissa, jotka ottavat kantaa muun muassa kloonaukseen, sodankäynnin järjettömyyteen sekä siihen, miten sota vaikuttaa ihmiseen ja maailmaan. Metal Gear Solid 4 -pelissä hän pohtii syvällisesti tulevaisuuden sodankäyntiä sen kaikkine ongelmineen ja mahdollisuuksineen. Metal Gear -sarjaa leimaa lisäksi vahva ydinaseita vastustava sanoma. Vaikka Kojiman pelit ovat aiheeltaan vakavia, hänen tyylinsä kuuluu myös sekoittaa tarinoihin joskus absurdiakin huumoria sekä vahvasti karrikoituja henkilöhahmoja. Kojima on suuri elokuvien ystävä, minkä voi huomata hänen peleistään. Hän lainailee peleissään piirteitä lempielokuvistaan ja usein myös viittaa näihin suoraan kuvakerronnan tai dialogin tasolla. Kojiman rakkaus elokuviin näyttäytyy hänen peleissään myös pitkien, elokuvallisten välinäytösten muodossa. Hän on sanonut että 70% hänen ruumiistaan koostuu elokuvista. Suosikki elokuvikseen hän listaa Mad Max 2 – asfalttisoturin, Taksikuskin, Blade Runnerin, Taivaan ja helvetin ja etenkin 2001: Avaruusseikkailun. Heinäkuussa 2022 Kojima yhdistettiin virheellisesti Japanin pääministeri Shinzo Aben salamurhaan asiaa koskevassa uutisoinnissa. Muun muassa kreikkalainen TV-kanava ANT1, iranilainen uutissivusto Mashregh News ja ranskalainen äärioikeistolainen poliitikko Damien Rieu levittivät kuvia Kojimasta puhuessaan salamurhaajasta. Kojima Productions julkaisi Twitterissä tiedotteen, jossa tämä väärä tieto tuomittiin, esitettyjä väitteitä pidettiin kunnianloukkauksena ja joissain tapauksissa harkittiin asian viemistä oikeuteen. == Tuotanto == === Metal Gear -sarja === *Metal Gear (1987) - kirjoittaja/ohjaaja ("pelisuunnittelija") *Metal Gear 2: Solid Snake (1990) - kirjoittaja/ohjaaja *Metal Gear Solid (1998) - kirjoittaja/tuottaja/ohjaaja *Metal Gear Solid: Integral (1999) - kirjoittaja/tuottaja/ohjaaja *Metal Gear Solid: VR Missions (1999) - tuottaja/ohjaaja *Metal Gear: Ghost Babel (2000) - tuottaja/ valvova ohjaaja *Metal Gear Solid 2: Sons of Liberty (2001) - kirjoittaja/tuottaja/ohjaaja *The Document of Metal Gear Solid 2 (2002) - tuottaja/ohjaaja *Metal Gear Solid 2: Substance (2002) - kirjoittaja/tuottaja/ohjaaja *Metal Gear Solid: The Twin Snakes (2004) - kirjoittaja/tuottaja *Metal Gear Solid 3: Snake Eater (2004) - kirjoittaja/tuottaja/ohjaaja *Metal Gear Acid (2004) - tuottaja *Metal Gear Ac!d² (2005) - tuottaja *Metal Gear Solid 3: Subsistence (2005) - kirjoittaja/tuottaja/ohjaaja *Metal Gear Solid: Digital Graphic Novel (2006) - tuottaja/ohjaaja *Metal Gear Solid: Portable Ops (2006) - toinen tuottaja * Metal Gear Solid: Portable Ops Plus (2007) - kirjoittaja/alkuperäinen idea/toinen tuottaja *Metal Gear Solid: Digital Graphic Novel 2 (2007) - tuottaja/ohjaaja *Metal Gear Solid 4: Guns of the Patriots (2008) - kirjoittaja/tuottaja/ohjaaja *Metal Gear Solid: Peace Walker (2010) - kirjoittaja/tuottaja/ohjaaja *Metal Gear Rising: Revengeance (2013) - tuottaja *Metal Gear Solid V - Ground Zeroes (2014) - kirjoittaja/tuottaja/ohjaaja *Metal Gear Solid V - The Phantom Pain (2015) - kirjoittaja/tuottaja/ohjaaja === Boktai-sarja === * Boktai: The Sun Is in Your Hand (2003) - tuottaja *Boktai 2: Solar Boy Django (2004) - tuottaja *Boktai 3: Sabata's Counterattack (2005) - tuottaja *Lunar Knights (2006) - tuottaja === Zone of the Enders -sarja === * Zone of the Enders (2001) - tuottaja *Zone of the Enders: The 2nd Runner (2003) - tuottaja === Tokimeki Memorial Drama -sarja === * Tokimeki Memorial Drama -sarja Vol. 1: Nijiiro no Seishun (1997) - suunnittelija/tuottaja/draama-ohjaaja *Tokimeki Memorial Drama -sarja Vol. 2: Irodori no Love Song (1998) - suunnittelija/tuottaja *Tokimeki Memorial Drama -sarja Vol. 3: Tabidachi no Uta (1999) - toinen ohjaaja === Snatcher-sarja === *Snatcher (1988) - kirjoittaja/ohjaaja *SD Snatcher (1990) - alkuperäinen kirjoittaja *Snatcher CD-ROMantic (1992) - kirjoittaja/ohjaaja === Muut pelit === * Penguin Adventure (1986) - avustava ohjaaja *Lost Warld (1986, peruutettu) - kirjoittaja/ohjaaja *Policenauts (1994) - kirjoittaja/ohjaaja *Stock Trading Trainer : Kabutore (2006) - tuntematon *Super Smash Bros. Brawl (2007) - Solid Snaken kentän ja tämän erikoisliikkeiden suunnittelija *Castlevania: Lords of Shadow (2010) - avustava tuottaja *P.T. - pelidemo (2014) * Silent Hills (peruttu) \- tuottaja * Death Stranding (2019) - tuottaja/kirjoittaja/ohjaaja === Elokuvat === * Versus (2000) - cameo-rooli * Azumi (2003) - cameo-rooli == Lähteet == == Aiheesta muualla == * Kojima Productions * Metal Gear -pelien virallinen sivusto * Kojimaproductions.net - Kojiman peleihin keskittyvä fanisivusto (englanniksi) * JunkerHQ.net - Tietoa Kojiman kaikista peleistä sekä eri versioista. * Hideo Kojima Finland -foorumit * Hideo Kojima RAWG * Hideo Kojima Mobygames Luokka:Metal Gear Luokka:Japanilaiset videopelisuunnittelijat Luokka:Vuonna 1963 syntyneet Luokka:Elävät henkilöt